《题李提举心远轩》
元代·方回

心远渊明拟问之，悠然身世见山时。
强名真意元无物，缘底忘山更有诗。
宇宙襟怀千斛酒，王侯勋业一枰棋。
古来大隐在朝市，可待休官办菊篱。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。